גרוט (היקום הקולנועי של מארוול)

גרוט (באנגלית: Groot) הוא שמן של שתי דמויות בדיוניות בזיכיון היקום הקולנועי של מארוול (MCU), המבוססות על דמות בעלת אותו שם במארוול קומיקס. הדמויות דובבו על ידי וין דיזל וגולמו בלכידת תנועה על ידי כריסטיאן גודלבסקי, שון גאן, ג'יימס גאן, טרי נוטארי ואוסטין פרימן.<ref name=":3"></ref><ref name=":4"></ref>

הדמויות מתוארות כדמוי אדם-דמוי עץ, כאשר גרוט I הוא שותפו של רוקט, ואילו גרוט II הוא בנו המאומץ. גרוט I הופך לחבר בשומרי הגלקסיה ומקריב את עצמו במטרה להציל את חבריו במהלך הקרב נגד רונאן המאשים. רוקט ושאר השומרים מגדלים את בנו<ref name=":0"></ref>, גרוט II. הוא השתתף בעימות נגד אגו וכנגד תאנוס, לאחר מכן נפל קורבן להתפוררות. גרוט II מוחזר לחיים על ידי הנוקמים ומשתתף בקרב האחרון כנגד תאנוס לפני שהוא עוזב בחזרה לחלל יחד עם שאר השומרים. לאחר שהשומרים הביסו את הוד התפתחותו, גרוט II ממשיך לשרת בקבוצה, עכשיו תחת פיקודו של רוקט.

נכון לשנת 2023, גרוט I הופיע רק ב"שומרי הגלקסיה" ואילו גרוט II הופיע ב"שומרי הגלקסיה: חלק 2", "הנוקמים: מלחמת האינסוף", "הנוקמים: סוף המשחק", "תור: אהבה ורעם", "שומרי הגלקסיה: חלק 3", "שומרי הגלקסיה בספיישל חג המולד" ו"אני גרוט".

== ביוגרפיה בדיונית ==
=== גרוט I ===

גרוט, דמוי אדם-דמוי עץ רגיש, חובר לרוקט ראקון. בשנת 2014, בכוכב הלכת זאנדאר, הם מבחינים בפיטר קוויל נלחם בגאמורה על החזקת אבן הכוח. גרוט ורוקט מתערבים בקרב, כשהם מנסים ללכוד את קוויל תמורת הפרס המוצע על ראשו. הארבעה נעצרים על ידי חיל נובה ונשלחים לקילן, כלא חלל. רוקט מתכנן תוכנית הימלטות סבוכה, הכוללת לקיחת סוללה ממכשיר שנמצא גבוה על הקיר כשלב אחרון בשל החיבור שלה לאזעקה. אבל גרוט, שהתכוון לעזור בתמימות, מתארך לגובה רב ולוקח את סוללת המכשיר, מפעיל את האזעקה, ומאלץ את השאר להאיץ את שלבי התוכנית. הם בורחים יחד עם האסיר דראקס, והחמישה הופכים לשומרי הגלקסיה. הם נוסעים לראשומקום על מנת למכור את אבן הכוח, שם רוקט ודראקס מנהלים ויכוח סוער וכתוצאה מכך נוצר קרב בין דראקס וגרוט. לאחר שדראקס השיכור קורא לרונאן, האויב החזק שלו, להתעמת איתו, רונאן מגיע, מכה את דראקס בקלות, רוכש את אבן הכוח, ומשליך את דראקס לתוך מיכל של נוזל עמוד השדרה מפעולות הכרייה בראשומקום. גרוט מציל את דראקס מטביעה, ובעוד רוקט רוצה לברוח, גרוט וההתנצלות של דראקס משכנעים אותו לעזור להציל את זאנדאר מהתקפה של רונאן.

כשגרוט והשומרים נלחמים ברונאן המאשים על סיפון "האסטר השחור", רוקט מרסק ספינת בוזזים דרך חדר הבקרה של האסטר השחור, וגורם לו להתרסק על זאנדאר. לפני הפגיעה, גרוט מקריב את עצמו כדי להגן על רוקט והאחרים על ידי הארכת גופו ליצירת פקעת, וסופג את הפגיעה. בזאנדאר, יתר השומרים מחזירים לעצמם את השליטה באבן הכוח ומשמידים את רונאן. רוקט שותל ענף שנלקח מגופו המפוזר של גרוט. הענף גדל לתינוק מהזן של גרוט, שרוקט מכנה אותו גרוט לזכר אביו הביולוגי.<ref name=":0" /><ref name=":1"></ref>

=== גרוט II ===
==== לידה והתמודדות עם אגו ====

לאחר מות אביו, גרוט II (המכונה בפשטות גרוט), גדל משתיל ענף בעציץ, ורוקט מגדל אותו כבנו על ספינתו של פיטר קוויל כחבר בשומרי הגלקסיה. גרוט מפתח אהבה למוזיקה ולריקוד. כעבור זמן מה, גרוט מתקשה לעשות את צעדיו הראשונים כשהעציץ שלו נסדק.

חודשיים לאחר מכן, שומרי הגלקסיה נשכרים על ידי הריבוניים להגן על סוללות יקרות ערך מפני מפלצת בין-ממדית. גרוט מתלווה אליהם, אבל במקום להילחם במפלצת, הוא בוחר להילחם בזוחלים דמויי חולדה. כאשר אגו אביו של קוויל מתגלה בפני השומרים, הם מתפצלים וקוויל, גאמורה ודראקס הולכים עם אגו לכוכב שלו בעוד רוקט וגרוט נשארים מאחור כדי להשגיח על נביולה ולתקן את הספינה. הבוזזים מגיעים בחיפוש אחר קוויל, ולאחר קרב, לוכדים את רוקט וגרוט ומשחררים את נביולה. הבוזזים מורדים במנהיג שלהם, יונדו, ומתעללים בגרוט. לאחר שהבוזזים נרדמים, יונדו ורוקט מתכננים את הבריחה שלהם, וגרוט מנסה למצוא את סנפיר הראש של יונדו. לבסוף, גרוט הורג את הבוזז שעינה אותו והחבורה הורסת את רוב הספינה של הבוזזים מלבד חלק אחד, שבו הם נוסעים לכוכב של אגו.<ref></ref> הם לומדים שאגו הוא כוכב לכת מרושע שמטרתו להשתלט על היקום. קוויל מעסיק את אגו בלחימה בעזרת הכוחות השמימיים החדשים שלו עד שרוקט מצליח להרכיב פצצה, אותה גרוט מניח במוחו של אגו.<ref name=":1" />

==== תקלות בחלל ====

גרוט נתקל במין החייזרי גראנדי, שמאמינים שהוא הגיבור שלהם לאחר שגרוט נפח עלה. כאשר גרוט חוזר עם עלים נוספים שאסף, הוא דורך בטעות על הגראנדים. בנוסף, הוא פוגש באיוואה, חייזר משנה צורה שמתחזה לו בתחרות ריקוד, אבל גרוט הורג אותו באמצעות פתיחת מנעול האוויר. כעבור זמן מה, גרוט עושה אמבטיה ומשתמש בעלים שלו כדי ליצור "תחפושות" מרובות, ופושט את נוצותיו של יצור סנאי-ציפור שלעג לו. בייבי גרוט אוסף ציוד כדי לצייר ציור של שומרי הגלקסיה; אותו הוא מראה לרוקט, אותו הוא מציל מפיצוץ.

==== מלחמת האינסוף והשיבה לחיים ====

בשנת 2018, גרוט (נער מבוגר ומכור למשחקי וידאו) ושאר השומרים מגיבים לקריאת מצוקה ובסופו של דבר מצילים את תור שצף בחלל בהריסות של ה"סטייטסמן". תור מספר להם על התוכנית של תאנוס להשיג את אבני האינסוף, והשומרים מתפצלים, כשרוקט וגרוט מתלווים לתור לנידאווליר כדי ליצור נשק חדש. הם מוצאים את נידאווליר נטושה ופוגשים את המלך הגמדים איטרי. הארבעה עובדים ביחד כדי ליצור את סטורמברייקר, גרזן רב עוצמה שמעניק לתור שליטה על הביפרוסט. תור קרוב למות מהמאמץ של יצירת הנשק, וגרוט משתמש בזרוע שלו כידית כדי לסיים את תהליך ייצור הגרזן ולרפא את תור. תור מעביר את עצמו, רוקט וגרוט דרך הביפרוסט לואקאנדה בכדור הארץ כדי לעזור לנוקמים ולצבא ואקאנדה בקרב נגד הפולשים. תאנוס מפעיל את כפפת האינסוף, נוקש באצבעותיו ושולח עצמו משם. רוקט צופה חסר אונים בגרוט מתפורר לאבק לצד מחצית מכל היצורים החיים ביקום. גרוט אמר "אני גרוט" אחרון, שהבמאי ג'יימס גאן חשף שמשמעותו "...אבא?" כשהביט אל רוקט לעזרה.<ref></ref><ref></ref>

בשנת 2023, לאחר שהנוקמים הנותרים נסעו חזרה בזמן כדי להשיג גרסאות קודמות של האבנים על מנת להחיות את אלה שהיו קורבנות של ההתפוררות, גרוט שב לחיים ומתאחד עם רוקט במאבק בכוחות של גרסה חלופית של תאנוס משנת 2014. מאוחר יותר, גרוט ויתר שומרי הגלקסיה ששבו לחיים משתתפים בהלווייתו של טוני סטארק, שהקריב את חייו כדי לעצור את תאנוס.<ref></ref> גרוט ושאר השומרים, מלווים בתור, חוזרים לחלל.

==== הרפתקאות נוספות בחלל ====

השומרים שבים להרפתקאותיהם בחלל. בשנת 2024, באינדיגאר, לצוות נודע על קריאות מצוקה כאשר אלים נהרגו, והם נפרדו מתור כדי לענות לקריאות מצוקה שונות ברחבי הגלקסיה.

==== חיים בראשומקום והצלת רוקט ====

בשנת 2025, השומרים רוכשים את ראשומקום ואליהם מצטרפת קוסמו כלבת החלל. גרוט, עכשיו חסון,<ref></ref> עוזר לבנות מחדש את ראשומקום לאחר ההתקפה שהמקום עבר. מאוחר יותר באותה שנה, הוא לוקח חלק בחגיגות חג המולד של מנטיס עבור קוויל. רוקט וקוסמו מלבישים אותו כדי לשקף עץ חג המולד אבל הוא מוריד את זרועותיו ומתסכל אותם.

בשנת 2026, לאחר שראשומקום נבנתה מחדש, גרוט נלחם באדם וורלוק לאחר שהלה תקף אותם במטרה להשיג את רוקט. לאחר שרוקט נפצע, גרוט מצטרף לשומרים בספינה החדשה שלהם על מנת למצוא משאבים להצלת רוקט. הספינה שלהם נעצרת על ידי בוזזים וגאמורה חלופית מצטרפת אליהם ולוקחת אותם לאורגוקורפ. הוא נשאר עם רוקט על הספינה לפני שהוטל עליו לאסוף את הצוות. לאחר מכן הם נוסעים לדמוי ארץ ולצד קוויל, מתעמת עם הוד התפתחותו, לפני שהם משתתפים במאבק עם אנשיו. הוא וקוויל בורחים ונאספים על ידי גאמורה, שם הוא עד לגסיסתו של רוקט, לפני שהוא מונשם על ידי קוויל. לאחר מכן הם מתאחדים עם נביולה, מנטיס ודראקס ועוזרים לשחרר את השבויים של הוד התפתחותו. הצוות חוזר לספינה ועוזר לרוקט להביס את הוד התפתחותו לפני שהם נמלטים לראשומקום. קוויל מכנס פגישה ומעניק לרוקט את תואר הקפטן, בזמן שרוב הצוות עוזב. לפני שקוויל ומנטיס עוזבים, גרוט אומר "אני אוהב אתכם".<ref></ref>

גרוט נשאר בצוות עם רוקט, קוסמו וקראגלין, בעוד וורלוק ופילא-וול מצטרפים לצוות. גרוט גדל עוד יותר, נעשה מאסיבי, ומלווה את הצוות לקירלור.

== יצירה ==
גרוט ובייבי גרוט, כפי שהם מופיעים בסרטי [[היקום הקולנועי של מארוול "שומרי הגלקסיה" ו"שומרי הגלקסיה: חלק 2".]]
השם "גרוט" נגזר מהמילה groot (בהולנדית), שפירושה גדול או אדיר ממדים<ref name=":2"></ref>, ומתייחסת לקומתו וליכולתו לשנות את גודלו.<ref></ref>

נשיא אולפני מארוול, קווין פייגי, הזכיר לראשונה את "שומרי הגלקסיה" כסרט פוטנציאלי בקומיק-קון הבינלאומי, סן דייגו בשנת 2010, והצהיר: "יש גם כמה כותרים לא ברורים, כמו שומרי הגלקסיה. אני חושב שהם שופצו לאחרונה בצורה מהנה מהספר [קומיקס]."<ref></ref> פייגי הודיע שהסרט נמצא בפיתוח פעיל בקומיק-קון הבינלאומי בשנת 2012 במהלך הפאנל של אולפני מארוול, עם תאריך יציאה מתוכנן של 1 באוגוסט 2014. הוא אמר שהצוות של הסרט יורכב מהדמויות סטאר לורד, דראקס המשמיד, גאמורה, גרוט ורוקט.<ref name=":6"></ref>

וין דיזל דיבב את גרוט, וכריסטיאן גודלבסקי, שון גאן, ג'יימס גאן, טרי נוטארי ואוסטין פרימן גילמו אותו בלכידת תנועה.<ref name=":3" /><ref name=":4" />

== ביקורות ==
ג'ייקוב סטולוורת'י מהאינדיפנדנט שיבח את הדמות, בטענה שגרוט היה "אחד הדברים הטובים ביותר בסרט הראשון של שומרי הגלקסיה, והחברות שלו עם רוקט ראקון [הייתה] גולת הכותרת". עם זאת, סטולוורת'י מתח ביקורת על תיאור הדמות כתינוק מאוחר יותר הדמות אותה תיאר כ"יותר מעצבנת".<ref></ref> פיטר בראדשו מהגרדיאן, בינתיים, שיבח את הדמות, והשווה את גרוט ל"יצור טולקיאני ענק".<ref></ref>

בשנת 2015, מגזין אמפייר דרג את גרוט כדמות הקולנוע ה-89 הגדולה בכל הזמנים.<ref></ref>

== פרסים ומועמדויות ==
{| class="wikitable"
!שנה
!סרט
!פרס
!קטגוריה
!תוצאה
!הערות שוליים
|-
|2015
|שומרי הגלקסיה
|פרסי הסרטים והטלוויזיה של MTV
|הצמד הטוב ביותר <small>(עם בראדלי קופר)</small>
|
|<ref name=":5"></ref><ref></ref>
|}

== קישורים חיצוניים ==
* [https://www.marvel.com/characters/groot/on-screen דף הדמות] באתר הרשמי של מארוול קומיקס
* [https://marvel.fandom.com/wiki/Groot_(Earth-199999) דף הדמות] באתר פאנדום של מארוול קומיקס
** [https://marvel.fandom.com/wiki/Groot_II_(Earth-199999) דף הדמות (שומרי הגלקסיה 2, 3)]
* [https://marvelcinematicuniverse.fandom.com/wiki/Groot דף הדמות] באתר פאנדום של היקום הקולנועי של מארוול

== ביאורים ==

== הערות שוליים ==

קטגוריה:היקום הקולנועי של מארוול
גרוט
קטגוריה:שומרי הגלקסיה
קטגוריה:עצים בדיוניים
קטגוריה:דמויות קולנועיות